Управляващият орган на Стратегическия план за развитие на земеделието и селските райони на Република България за периода 2023-2027 г. представя за обсъждане проект на насоки за кандидатстване по процедура по процедура чрез подбор по интервенция II.Ж.2 „Сътрудничество за къси вериги на доставка“ от СПРЗСР 2023-2027 г.

Целта на процедурата е създаването, организацията и укрепването на къси вериги за доставка чрез хоризонтално и вертикално сътрудничество между участниците в тях. Интервенцията има за цел да насърчи нови форми на сътрудничество, включително на съществуващи обединения, за стартиране на нова дейност, които допринасят най-вече за подобряване на позицията на земеделските стопани във веригата на стойността.

Допустими кандидати са групи или организации на производители, призната от министъра на земеделието и храните или обединения от най-малко 5 броя земеделски стопани, регистрирани по реда на Закона за задълженията и договорите, Търговския закон или Закона за кооперациите.

Общият размер на безвъзмездната финансова помощ по процедурата е 9 500 000 евро.

Заявленията за подпомагане ще се подават от кандидата изцяло по електронен път чрез СЕУ на следния интернет адрес: <https://seu.dfz.bg>.

Писмени предложения и коментари по горепосочените документи могат да се изпращат в срок до 1 октомври 2025 г. (включително) на следната електронна поща: [rdd@mzh.government.bg](mailto:rdd@mzh.government.bg) или чрез Системата за електронни услуги, като ясно се посочва наименованието на интервенцията.

Предложенията и коментарите следва да бъдат представени в свободен текст, в рамките на електронното писмо (e-mail) или да бъдат приложени в отделен файл във формат „doc”.